Vendim
Nr. 434, datë 6.3.2013

Për transferimin e pasurive, troje dhe objekte, me interes vendor, në pronësi të bashkisë së tiranës, dhe për një ndryshim në vendimin nr. 120, datë 4.3.2004 të këshillit të ministrave “për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi ministrisë së transportit dhe telekomunikacionit”, të ndryshuar

Në mbështetje të nenit 100 të Kushtetutës dhe të neneve 3 shkronja “k”, 5, 8 e 17 të ligjit nr. 8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

Vendosi:

[bookmark: _GoBack]1. Pasuritë, truall dhe objekte, me vendndodhje në zonat kadastrale 8330 dhe 8310, si dhe me indekset e hartës TR-I, J-3,4;5,6;7,8;9,10;11,12; G, H-9,10 dhe K,L-11,12, në administrim të Ministrisë së Punëve Publike dhe Transportit, të kalojnë në pronësi të Bashkisë së Tiranës, për realizimin e projektit “Zgjerimi i bulevardit të ri të Tiranës dhe rehabilitimi i lumit të Tiranës”, sipas formularëve bashkëlidhur këtij vendimi.
2. Pronat e përcaktuara në pikën 1 të këtij vendimi, të hiqen nga lista e inventarit të pronave të paluajtshme shtetërore, e cila i bashkëlidhet vendimit nr. 120, datë 4.3.2004 të Këshillit të Ministrave, të ndryshuar.
3. Ngarkohen Ministri i Brendshëm, kryetari i Bashkisë së Tiranës dhe Kryeregjistruesi i Pasurive të Paluajtshme të Republikës së Shqipërisë të ndjekin procedurat e nevojshme për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
Kryeministri

